[{"text_idx": "#000004", "text": "Eesti parim naisvo\u0303rkpallur Kristiine Miilen tunnistas Vikerraadio saates \"Ka\u0308bi ei kuku...\", et talle meeldib, kui asjad on tema ka\u0308tes, kui ta saab juhtida ja vo\u0303tta vastutust. Vo\u0303itmine ja alustatu lo\u0303pule viimine on talle samuti olulised."}, {"text_idx": "#000006", "text": "Kristiinega saatesse tulnud isa, samuti vo\u0303rkpalli taustaga Mati Miilen noogutas: \"See on sada protsenti o\u0303ige, et kaotusi ta ei salli ega talu. Teda piitsutab vo\u0303idu hind.\""}, {"text_idx": "#000007", "text": "Mati Miilen nentis, et tu\u0308tar on su\u0308nnist saadik olnud iseseisev ning terve elu vo\u0303tnud aktiivselt osa ko\u0303ikidest asjadest, millest annab osa vo\u0303tta."}, {"text_idx": "#000015", "text": "Kuigi Kristiine Miilen on lapsest saadik elanud vo\u0303rkpallurite keskel ja veetnud lo\u0303putult aega pallima\u0308ngusaalides, ei la\u0308inud tema tuleviku ala valik sugugi valutult. Nimelt ka\u0308is ta lisaks vo\u0303rkpallile ratsutamas."}, {"text_idx": "#000017", "text": "Mati Miilen ma\u0308letas, et ko\u0303ige kehvem vestlus oli tal tu\u0308trega teemal hobused versus vo\u0303rkpall. \"Muidugi ma suunasin teda vo\u0303rkpalli poole, sest see tundus o\u0303igem. Ta oli juba kandvas rollis ja kui samal ajal oli ratsutamise laager ning po\u0303hima\u0308ngija otsustas, et teeb vo\u0303istluse ajal ratsutamist, siis...\""}, {"text_idx": "#000018", "text": "Isa arvates oli Kristiine probleem ratsutamise ko\u0303rgklassi jo\u0303udmisel kasv u\u0308le 1.70, kuid tu\u0308tar pole sellega no\u0303us. \"See on mu\u0308u\u0308t! Ka kahemeetriseid ratsutajaid on.\""}, {"text_idx": "#000019", "text": "Vaatamata sellele ei vii Kristiine, kes ma\u0308ngib nu\u0308u\u0308d juba aastaid klubivo\u0303rkpalli Eestist eemal, olgu siis Soomes, Itaalias vo\u0303i Prantsusmaal, enda so\u0303nul ellu vanemate ta\u0308itmata unistusi ning on tehtud valikutega rahul."}, {"text_idx": "#000021", "text": "Tallinnas toimuva vo\u0303rkpalli EMi tuules kiitis Kristiine Miilen Eesti naiste koondist: \"Atmosfa\u0308a\u0308r on va\u0308ga hea. Su parimad so\u0303brad on terve suve sinuga koondises \u2013siin saab eluaegseid ma\u0308lestusi. Sa teed so\u0303pradega nii lahedat asja \u2013 see on hindamatu.\""}, {"text_idx": "#000023", "text": "Kristiinele meeldib, et Eesti vo\u0303rkpallikoondisse panustatakse ja saavutusi tuleb, kuid koondise moodustavad pigem need, kes ma\u0308ngivad va\u0308lismaal."}, {"text_idx": "#000026", "text": "\"Ka\u0308bi ei kuku...\" on Vikerraadio eetris pu\u0308hapa\u0308eviti kell 10.10. Saatejuht on Sten Teppan."}, {"text_idx": "#000027", "text": "Laura Raudnagel, intervjueeris Sten Teppan"}, {"text_idx": "#000035", "text": "Hvostov so\u0303jast: peab suutma elada normaalselt ebanormaalsetes tingimustes"}, {"text_idx": "#000040", "text": "ETV2 na\u0308itab oktoobris Just Filmi laste- ja noortefilmide festivali linateoseid"}, {"text_idx": "#000046", "text": "Liisa Koppel avas filmimaailma telgitaguseid noore na\u0308itleja silme la\u0308bi"}, {"text_idx": "#000048", "text": "Ansambel Genialistid tuleb viimast korda lavale"}, {"text_idx": "#000052", "text": "Galerii: Disainio\u0308o\u0308 lo\u0303petas Oksana Tanditi moeetendus"}, {"text_idx": "#000061", "text": "Ingmar Jo\u0303ela oma uuslavastusest: sobitumise teema on seal va\u0308ga oluline"}]